title: Regolament ta' Implimentazzjoni tal-Kummissjoni (UE) 2017/1503 tal-25 ta' Awwissu 2017 li jemenda r-Regolament ta' Implimentazzjoni (UE) 2016/68 dwar il-proċeduri u l-ispeċifikazzjonijiet komuni meħtieġa għall-interkonnessjoni tar-reġistri elettroniċi tal-kards tas-sewwieqa (Test b'rilevanza għaż-ŻEE. )

text:
               26.8.2017

               MT

               Il-Ġurnal Uffiċjali tal-Unjoni Ewropea

               L 221/10

         REGOLAMENT TA' IMPLIMENTAZZJONI TAL-KUMMISSJONI (UE) 2017/1503
   tal-25 ta' Awwissu 2017
   li jemenda r-Regolament ta' Implimentazzjoni (UE) 2016/68 dwar il-proċeduri u l-ispeċifikazzjonijiet komuni meħtieġa għall-interkonnessjoni tar-reġistri elettroniċi tal-kards tas-sewwieqa
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 165/2014 tal-Parlament Ewropew u tal-Kunsill tal-4 ta' Frar 2014 dwar takografi fit-trasport bit-triq (1), u b'mod partikolari l-Artikolu 31(5) tiegħu,
   Billi:

               (1)

               Ir-Regolament (UE) Nru 165/2014 jirrikjedi l-Istati Membri li jwettqu interkonnessjoni tar-reġistri elettroniċi nazzjonali tagħhom tal-kards tas-sewwieqa permezz tas-sistema ta'messaġġi TACHOnet.

               (2)

               Il-proċeduri u l-ispeċifikazzjonijiet komuni meħtieġa għall-interkonnessjoni tar-reġistri elettroniċi tal-kards tas-sewwieqa permezz tas-sistema ta' messaġġi TACHOnet huma stabbiliti mir-Regolament ta' Implimentazzjoni tal-Kummissjoni (UE) 2016/68 (2).

               (3)

               Il-konnessjoni mas-sistema ta'messaġġi TACHOnet tista' ssir kemm direttament permezz ta' konnessjoni tas-Servizzi Trans-Ewropej għat-Telematika bejn l-Amministrazzjonijiet (“TESTA”) jew indirettament permezz ta' Stat Membru li jkun diġà konness mal-TESTA. Tradizzjonalment, il-konnessjonijiet indiretti ikunu ġew miftiehma bilateralment b'kuntratti ffirmati mir-rappreżentanti tal-entitajiet involuti fuq livell nazzjonali mingħajr l-intervent tal-Kummissjoni. Madankollu, biex ikun evitat l-abbuż potenzjali tal-konnessjoni u biex ikun żgurat it-tħaddim tajjeb tas-sistema, il-Kummissjoni, fil-kapaċità tagħha bħala meniġer ġenerali tas-sistema ta' messaġġi-TACHOnet, għandha tirċievi informazzjoni xierqa u f'waqtha dwar l-interess ta' awtorità nazzjonali in konnessjoni mas-sistema ta' messaġġi' TACHOnet.

               (4)

               Minbarra Stati Membri, fil-prattika s-sistema ta'messaġġi TACHOnet hi miftuħa għal pajjiżi terzi. Għaldaqstant il-Kummissjoni għandha tiżgura li pajjiżi terzi jikkonformaw mal-istess obbligi tal-Istati Membri rigward is-sistema ta' messaġġi-TACHOnet.

               (5)

               Jenħtieġ li siru xi emendi żgħar fir-Regolament ta' Implimentzzjoni (UE) 2016/68 biex jindirizzaw dawn l-aspetti li ġejjin b'mod aktar preċiż u ċar: il-proċedura għall-konnessjoni mas-sistema tal-'messaġġi TACHOnet, it-testijiet preliminari li jridu jsiru u l-konsegwenzi ta' falliment, il-kontenut ta' xi messaġġi XML, il-mod kif tiġi stabbilita l-proċedura tal-eskalazzjoni li għandhom isegwu l-Istati Membri f'każ ta' żbalji fis-sistema, u għal kemm żmien id-dejta personali tista' tinżamm fil-kotba ta' reġistrazzjoni tas-sistema ċentrali.

               (6)

               Il-verżjoni l-ġdida tas-sistema ta' messaġġi TACHOnet ser tapplika mit-2 ta' Marzu 2018. Madankollu, sabiex tippermetti li jittieħdu ċerti passi preparatorji, id-disposizzjonijiet li għandhom x'jaqsmu mal-konnessjoni ma' pajjiżi terzi, testijiet preliminari u aċċess indirett jenħtieġu li japplikaw mid-data ta' dħul fis-seħħ ta' dan ir-Regolament.

               (7)

               Għalhekk ir-Regolament ta' Implimentazzjoni (UE) 2016/68 għandu jiġi emendat għal dan il-għan.

               (8)

               Il-miżuri previsti f'dan ir-Regolament huma skont l-opinjoni tal-Kumitat dwar it-Trasport bit-Triq,

         ADOTTAT DAN IR-REGOLAMENT:
   Artikolu 1
   Ir-Regolament ta' Implimentazzjoni (UE) 2016/68 huwa emendat kif ġej:

               (1)

               fl-Artikolu 2 jiżdiedu dawn il-punti (k), (l) u (m):

                           “(k)

                           “Servizzi Trans-Ewropej għat-Telematika bejn l-Amministrazzjonijiet (“TESTA”)” tfisser pjattaforma tal-interkonnessjoni tat-telekomunikazzjoni għal skambju sigur tal-informazzjoni bejn l-amministrazzjonijiet pubbliċi fl-Unjoni.;

                           (l)

                           “aċċess dirett għas-sistema TACHOnet” tfisser il-konnessjoni mas-sistema ta'messaġġi TACHOnet ta' reġistru elettroniku nazzjonali permezz ta' konnessjoni TESTA ġestita mill-Istat Membru li jospita r-reġistru;

                           (m)

                           “aċċess indirett għas-sistema TACHOnet” tfisser il-konnessjoni mas-sistema ta' messaġġi TACHOnet ta' reġistru elettroniku nazzjonali permezz ta' konnessjoni TESTA ġestita minn Stat Membru li ma jospitax ir-reġistru.”;

               (2)

               għandhom jiżdiedu dawn l-Artikoli 3a u 3b li ġejjin:
               “Artikolu 3a
               Il-konnessjoni minn pajjiżi terzi
               Soġġett għall-approvazzjoni tal-Kummissjoni, pajjiżi terzi jistgħu jagħmlu konnessjoni tar-reġistri elettroniċi tagħhom mas-sistema ta' messaġġi TACHOnet, jekk jikkonformaw ma' dan ir-Regolament.
               Artikolu 3b
               Testijiet preliminari
               Il-konnessjoni ta' reġistru elettroniku nazzjonali mas-sistema ta' messaġġi TACHOnet, kemm b'aċċess dirett jew indirett, għandha tiġi stabbilita wara li jitlestew b'suċċess it-testijiet tal-konnessjoni, tal-integrazzjoni u tal-prestazzjoni skont l-istruzzjonijiet u taħt is-sorveljanza tal-Kummissjoni.
               Jekk it-testijiet preliminari jfallu, il-Kummissjoni tista' tissospendi temporanjament il-fażi tal-ittestjar. It-testjar għandu jissokta meta l-awtorità nazzjonali responsabbli tikkomunika lill-Kummissjoni l-adozzjoni tat-titjib tekniku meħtieġ fil-livell nazzjonali li jippermetti s-suċċess tat-testijiet preliminarji.
               It-tul massimu tat-testijiet preliminari għandu jkun sitt xhur.”;

               (3)

               għandu jiddaħħal dan l-Artikolu 5a li ġej:
               “Artikolu 5a
               Aċċess indirett għat-TACHOnet
               1.   Awtorità nazzjonali li titlob aċċess indirett għat-TACHOnet għandha tressaq dawn id-dokumenti segwenti lill-Kummissjoni:

                           (a)

                           ittra ffirmata minn rappreżentant tal-awtorità nazzjonali li titlob lill-Kummissjoni biex tibda l-fażi tal-ittestjar sabiex jingħata aċċess indirett għat-TACHOnet;

                           (b)

                           applikazzjoni għal aċċess indirett għat-TACHOnet fil-format stabbilit fl-Anness IX;

                           (c)

                           il-kuntratt bilaterali bejn l-awtorità nazzjonali li qed titlob l-aċċess indirett u l-awtorità nazzjonali li tipprovdi dan l-aċċess permezz tal-konnessjoni TESTA tagħha, iffirmat minn rappreżentanti taż-żewġ awtoritajiet nazzjonali.

                     2.   Sa mhux aktar tard minn xahrejn mis-sottomissjoni tad-dokumenti msemmija fil-paragrafu 1, il-Kummissjoni għandha titlob lill-awtorità nazzjonali kkonċernata biex-tippreżenta l-informazzjoni teknika meħtieġa sabiex jinbdew it-testijiet preliminari msemmija fl-Artikolu 3b.
               3.   L-aċċess indirett għat-TACHOnet ma għandux jingħata sakemm ir-rekwiżiti stabbiliti fil-paragrafi 1 u 2 ma jkunux ġew issodisfati.”;

               (4)

               L-Annessi I, II, III, VI, VII u VIII huma emendati skont l-Anness I ta' dan ir-Regolament;

               (5)

               Qed jiżdied l-Anness IX kif stabbilit fl-Anness II ta' dan ir-Regolament.

         Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   L-Artikolu 1(4) għandu japplika mit-2 ta' Marzu 2018.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta' Awwissu 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 60, 28.2.2014, p. 1.

      (2)  Ir-Regolament ta' Implimentazzjoni tal-Kummissjoni (UE) 2016/68 tal-21 ta' Jannar 2016 dwar il-proċeduri u l-ispeċifikazzjonijiet komuni meħtieġa għall-interkonnessjoni tar-reġistri elettroniċi tal-kards tas-sewwieqa (ĠU L 15, 22.1.2016, p. 51).

      ANNESSI I
      L-Annessi I, II, III, VI, VII u VIII tar-Regolament ta' Implimentazzjoni (UE) 2016/68 huma emendati kif ġej:

                  (1)

                  L-Anness I huwa emendat kif ġej:

                              (a)

                              fil-punt 1.1, it-tieni paragrafu jinbidel b'dan li ġej:
                              “Il-messaġġi kollha tat-TACHOnet għandhom jingħaddu mis-sistema ċentrali”;

                              (b)

                              il-punt 2.2 jinbidel b'dan li ġej:

                                          “2.2.

                                          Is-sistema ċentrali m'għandhiex taħżen id-dejta għal iżjed minn sitt xhur, għajr id-dejta tal-illoggjar, statistika u r-routing kif stabbilit fl-Anness VII.”;

                              (c)

                              il-punt 2.6.1 jinbidel b'dan li ġej:

                                          “2.6.1.

                                          Il-funzjonalità tal-ġestjoni tal-kuntatti għandha tipprovdi lil kull Stat Membru bil-kapaċità li jamministra d-dettalji ta' kuntatt fir-rigward tal-kategoriji politiċi, kummerċjali, operazzjonali u tekniċi ta' dak l-Istat Membru, bl-awtorità kompetenti ta' kull Stat Membru tkun responsabbli għaż-żamma tal-kuntatti tagħha stess. Għandu jkun possibbli li wieħed jara, iżda mhux jeditja, id-dettalji ta' kuntatt ta' Stati Membri oħra.”;

                              (d)

                              il-punt 2.6.2 jitħassar;

                  (2)

                  L-Anness II huwa emendat kif ġej:

                              (a)

                              il-punt 1.3 jinbidel b'dan li ġej:

                                          “1.3.

                                          Modifika tal-Istatus tal-Kard (Modify Card Status, MCS): din tippermetti lill-Istat Membru tar-rikjesta tinnotifika lill-Istat Membru tat-tweġiba, permezz ta' Rikjesta għal Modifika tal-Istatus tal-Kard, li nbidel l-istatus ta' kard maħruġa mill-Istat Membru tat-tweġiba. L-Istat Membru tat-tweġiba għandu jwieġeb it-talba għal Modifika tal-Istatus tal-Kard billi jibgħat Tweġiba għall-Modifika tal-Istatus tal-Kard malli jiġi aġġornat ir-reġistru jew meta n-notifika tiġi rrifjutata, filwaqt li jagħti l-eżitu tal-aġġornament u jindika l-istatus attwali tal-kard (kif irreġistrat fir-reġistru tal-kard tat-takografu). Din it-tweġiba għandha tintbagħat sa mhux aktar tard minn għaxart (10) ijiem kalendarji wara li tkun intbagħtet ir-rikjesta għal notifika. F'kull każ, ir-Rikjesta għal Modifika tal-Istatus tal-Kard jew it-Tweġiba tal-Modifika tal-Istatus tal-Kard għandha tiġi rikonoxxuta b'Rikonoxximent tal-Modifika tal-Istatus tal-Kard.”;

                              (b)

                              il-punt 5 jinbidel b'dan li ġej:

                                          “5.

                                          L-istatus tal-kard elenkati fl-Appendiċi ta' dan l-Anness ma għandhomx jintużaw biex jiġi stabbilit jekk kard tas-sewwieqa hix valida għas-sewqan. Meta Stat Membru jistaqsi dwar ir-reġistu tal-Istat Membru tal-ħruġ tal-kard permezz tal-funzjonalità CCS jew CIC, it-tweġiba għandha tinkludi entrata apposta “valida għas-sewqan”. Il-proċeduri amministrattivi nazzjonali għandhom ikunu tali li t-tweġibiet CCS jew CIC ikollhom dejjem il-valur xieraq segwenti “valida għas-sewqan”.”;

                  (3)

                  L-Anness III huwa emendat kif ġej:

                              (a)

                              il-punt 2.3 jinbidel b'dan li ġej:

                                          “2.3.

                                          Is-sistemi nazzjonali għandhom ikunu kapaċi jibagħtu, jirċievu u jipproċessaw il-messaġġi kollha li jikkorrispondu għal xi waħda mill-funzjonalitajiet stipulati fl-Anness II.”;

                              (b)

                              l-Appendiċi jinbidel b'dan li ġej:“
                                 Appendiċi

                                    Ir-rekwiżiti minimi għall-kontenut tal-messaġġi XML

                                             Common Heading (Intestatura komuni)

                                             Obbligatorji

                                             Version (verżjoni)

                                             Il-verżjoni uffiċjali tal-ispeċifikazzjonijiet XML se tiġi speċifikata fl-ispazju tal-isem definit fil-messaġġ XSD u fl-attribut tal-verżjoni tal-element tal-Intestazzjoni ta' kwalunkwe messaġġ XML. In-numru tal-verżjoni (“n.m”) għandu jiġi definit bħala valur fiss f'kull rilaxx tal-fajl tad-Definizzjoni tal-Iskema XML (xsd).

                                             Iva

                                             Test Identifier (identifikatur tat-Test)

                                             ID fakultattiv għall-ittestjar. L-oriġinatur tat-test għandu jimla l-identifikatur u kull parteċipant fil-work flow għandu jittrażmetti/jirritorna l-istess identifikatur. Fil-produzzjoni dan għandu jiġi injorat, u jekk jingħata m'għandux jintuża.

                                             Le

                                             Technical Identifier (identifikatur Tekniku)

                                             UUID li jidentifika b'mod uniku kull messaġġ individwali. Min jibgħat il-messaġġ għandu jiġġenera UUID u għandu jimla dan l-attribut. Din id-dejta m'għandhiex tintuża f'xi kapaċità kummerċjali.

                                             Iva

                                             Workflow Identifier (identifikatur tal-Workflow)

                                             Il-workflowID hu UUID u għandu joħolqu l-Istat Membru tar-rikjesta. Imbagħad dan lidentifikatur għandu jintuża fil-messaġġi kollha biex jikkorrelaw il-workflow.

                                             Iva

                                             Sent at (mibgħut Fi)

                                             Id-data u l-ħin (f'format UTC) meta ntbagħat il-messaġġ.

                                             Iva

                                             Timeout (skadenza)

                                             Dan hu attribut fakultattiv tad-data u tal-ħin (fil-format ta' UTC). Dan il-valur għandha tiffissah biss is-sistema ċentrali għat-talbiet li jintbagħtu u jiġi kkalkulat skont id-data/ħin meta s-sistema ċentrali tirċievi l-ewwel rikjesta. Dan għandu jinforma lill-Istat Membru tat-tweġiba dwar il-ħin meta tiskadi r-rikjesta. Dan il-valur mhux meħtieġ fl-ewwel rikjesti mibgħuta lis-sistema ċentrali u fil-messaġġi kollha tat-tweġiba.

                                             Le

                                             From (mingħand)

                                             Il-kodiċi ISO 3166-1 Alpha 2 tal-Istat Membru li jibgħat il-messaġġ jew “l-UE”.

                                             Iva

                                             To (lil)

                                             Il-kodiċi ISO 3166-1 Alpha 2 tal-Istat Membru li lilu jintbagħat il-messaġġ jew “l-UE”.

                                             Iva

                                             Check Issued Cards Request (Rikjesta għal Verifika tal-Kards Maħruġa)

                                             Obbligatorji

                                             Family name (il-kunjom)

                                             Il-kunjom tas-sewwieq.

                                             Iva

                                             First name (isem)

                                             L-isem mogħti/tas-sewwieq.

                                             Le

                                             Date of birth (data tat-twelid)

                                             Id-data tat-twelid tas-sewwieq.

                                             Iva

                                             Place of birth (il-post tat-twelid)

                                             Il-post tat-twelid tas-sewwieq.

                                             Le

                                             Driving license number (in-numru tal-liċenzja tas-sewqan)

                                             In-numru tal-liċenzja tas-sewqan tas-sewwieq.

                                             Le

                                             Driving License Issuing Country (il-pajjiż li ħareġ il-liċenzja tas-sewqan)

                                             Il-pajjiż li ħareġ il-liċenzja tas-sewqan tas-sewwieq.

                                             Le

                                             Check Issued Cards Response (Tweġiba tal-Verifika tal-Kards Maħruġa)

                                             Obbligatorji

                                             Status Code (il-kodiċi tal-istatus)

                                             Il-kodiċi tal-istatus tat-tweġiba.

                                             Iva

                                             Status Message (il-messaġġ tal-istatus)

                                             Deskrizzjoni tal-istatus spjegatorju.

                                             Le

                                             Search Mechanisms (il-mekkaniżmu tat-tfittxija)

                                             Il-kard instabet bit-tfittxija NYSIIS jew bi tfittxija adattata speċifikament.

                                             Iva

                                                Found Driver Details (Dettalji dwar is-Sewwieq Misjub)

                                             Iva jekk jinstab is-sewwieq

                                             Family name (il-kunjom)

                                             Il-kunjom ta' kull sewwieq misjub.

                                             Iva

                                             First Name (l-isem)

                                             L-isem ta' kull sewwieq misjub.

                                             Le

                                             Date of birth (id-data tat-twelid)

                                             Id-data tat-twelid ta' kull sewwieq misjub.

                                             Iva

                                             Place of birth (il-post tat-twelid)

                                             Il-post tat-twelid ta' kull sewwieq misjub.

                                             Le

                                                Card Details (Dettalji dwar il-Kard)

                                             Iva jekk jinstab is-sewwieq

                                             Card Number (in-numru tal-kard)

                                             In-numru tal-kard misjub.

                                             Iva

                                             Card Status (l-istatus tal-kard)

                                             L-istatus tal-kard misjub.

                                             Iva

                                             Valid for driving (valida għas-sewqan)

                                             Il-kard hi/mhix valida għas-sewqan.

                                             Iva

                                             Card Issuing Authority (l-awtorità li ħarġet il-kard)

                                             L-isem tal-awtorità li ħarġet il-kard misjuba.

                                             Iva

                                             Card Start Validity of date (id-data tal-bidu tal-validità tal-kard)

                                             Id-data tal-bidu tal-validità tal-kard misjuba.

                                             Iva

                                             Card Expiry date (id-data tal-iskadenza tal-kard)

                                             Id-data tal-iskadenza tal-kard misjuba.

                                             Iva

                                             Card Status Modified date (id-data tal-modifika tal-istatus tal-kard)

                                             Id-data meta l-kard misjuba nbidlet l-aħħar.

                                             Iva

                                             Temporary card (il-kard temporanja)

                                             Il-kard misjuba hi kard temporanja.

                                             Le

                                                Driving License Details (Dettalji dwar il-Liċenzja tas-Sewqan)

                                             Iva jekk tinstab kard tas-sewwieq

                                             Driving License Number (in-numru tal-liċenzja tas-sewqan)

                                             In-numru tal-liċenzja tas-sewqan tas-sewwieq misjub.

                                             Iva

                                             Driving License Issuing Country (il-pajjiż li ħareġ il-liċenzja tas-sewqan)

                                             Il-pajjiż li ħareġ il-liċenzja tas-sewqan tas-sewwieq misjub.

                                             Iva

                                             Driving License Status (l-istatus tal-liċenzja tas-sewqan)

                                             L-istatus tal-liċenzja tas-sewqan tas-sewwieq misjub.

                                             Le

                                             Driving License Issuing Date (id-data tal-ħruġ tal-liċenzja tas-sewqan)

                                             Id-data tal-ħruġ tal-liċenzja tas-sewqan tas-sewwieq misjub.

                                             Le

                                             Driving License Expiry Date (id-data tal-iskadenza tal-liċenzja tas-sewqan)

                                             Id-data tal-iskadenza tal-liċenzja tas-sewqan tas-sewwieq misjub.

                                             Le

                                                Workshop Card Details (Dettalji dwar il-Kard tal-Workshop)

                                             Iva jekk tinstab kard tal-workshop

                                             Workshop name (l-isem tal-workshop)

                                             L-isem tal-workshop li għalih inħarġet il-kard tal-workshop misjuba.

                                             Iva

                                             Workshop address (indirizz tal-workshop)

                                             L-indirizz tal-workshop li għalih inħarġet il-kard tal-workshop misjuba.

                                             Iva

                                             Check Card Status Request (Rikjesta għal Verifika tal-Istatus tal-Kard)

                                             Obbligatorji

                                             Card Number (in-numru tal-kard)

                                             In-numru tal-kard li hemm bżonn id-dettalji dwarha.

                                             Iva

                                             Check Card Status Response (Tweġiba tal-Verifika tal-Istatus tal-Kard)

                                             Obbligatorji

                                             Status Code (il-kodiċi tal-istatus)

                                             Il-kodiċi tal-istatus tat-tweġiba.

                                             Iva

                                             Status Message (il-messaġġ tal-istatus)

                                             Deskrizzjoni tal-istatus spjegatorju.

                                             Le

                                                Requested Card Details (Dettalji dwar il-Kard Mitluba)

                                             Iva jekk tinstab il-kard mitluba

                                             Card Number (in-numru tal-kard)

                                             In-numru tal-kard mitluba.

                                             Iva

                                             Card Status (l-istatus tal-kard)

                                             L-istatus tal-kard mitluba.

                                             Iva

                                             Valid for driving (Valida għas-sewqan)

                                             Il-kard mitluba hi/mhix valida għas-sewqan.

                                             Iva

                                             Card Issuing Authority (l-awtorità li ħarġet il-kard)

                                             L-isem tal-awtorità li ħarġet il-kard mitluba.

                                             Iva

                                             Card Start of validity date (id-data tal-bidu tal-validità tal-kard)

                                             Id-data tal-bidu tal-validità tal-kard mitluba.

                                             Iva

                                             Card Expiry Date (id-data tal-iskadenza tal-kard)

                                             Id-data tal-iskadenza tal-kard mitluba.

                                             Iva

                                             Card Status Modified Date (id-data tal-modifika tal-istatus tal-kard)

                                             Id-data meta l-kard mitluba nbidlet l-aħħar.

                                             Iva

                                             Temporary card (il-kard temporanja)

                                             Il-kard mitluba hi kard temporanja.

                                             Le

                                                Workshop Card Details (Dettalji tal-Kard tal-Workshop)

                                             Iva jekk tinstab kard tal-workshop

                                             Workshop name (l-isem tal-workshop)

                                             L-isem tal-workshop li għalih inħarġet il-kard.

                                             Iva

                                             Workshop address (l-indirizz tal-workshop)

                                             L-indirizz tal-workshop li għalih inħarġet il-kard.

                                             Iva

                                                Card Holder Details (Dettalji dwar id-Detentur tal-Kard)

                                             Family name (il-kunjom)

                                             Il-kunjom tas-sewwieq li għalih inħarġet il-kard.

                                             Iva

                                             First name (l-isem)

                                             L-isem tas-sewwieq li għalih inħarġet il-kard.

                                             Le

                                             Date of birth (id-data tat-twelid)

                                             Id-data tat-twelid tas-sewwieq li għalih inħarġet il-kard.

                                             Iva

                                             Place of birth (il-post tat-twelid)

                                             Il-post tat-twelid tas-sewwieq li għalih inħarġet il-kard.

                                             Le

                                                Driving License Details (Dettalji dwar il-Liċenzja tas-Sewqan)

                                             Iva jekk tinstab kard tas-sewwieq

                                             Driving License Number (in-numru tal-liċenzja tas-sewqan)

                                             In-numru tal-liċenzja tas-sewqan tas-sewwieq li għalih inħarġet il-kard.

                                             Iva

                                             Driving License Issuing Country (il-pajjiż li ħareġ il-liċenzja tas-sewqan)

                                             Il-pajjiż li ħareġ in-numru tal-liċenzja tas-sewqan lis-sewwieq li għalih inħarġet il-kard.

                                             Iva

                                             Driving License Status (l-istatus tal-liċenzja tas-sewqan)

                                             L-istatus tal-liċenzja tas-sewqan tas-sewwieq li għalih inħarġet il-kard.

                                             Le

                                             Driving License Issuing Date (id-data tal-ħruġ tal-liċenzja tas-sewqan)

                                             Id-data tal-ħruġ tal-liċenzja tas-sewqan tas-sewwieq li għalih inħarġet il-kard.

                                             Le

                                             Driving License Expiry Date (id-data tal-iskadenza tal-liċenzja tas-sewqan)

                                             Id-data tal-iskadenza tal-liċenzja tas-sewqan tas-sewwieq li għalih inħarġet il-kard.

                                             Le

                                             Modify Card Status Request (Rikjesta għal Modifika tal-Istatus tal-Kard)

                                             Obbligatorji

                                             Card Number (in-numru tal-kard)

                                             Il-numru tal-kard li nbidel l-istatus tagħha.

                                             Iva

                                             New Card Status (l-istatus il-ġdid tal-kard)

                                             L-istatus li għalih inbidlet il-kard.

                                             Iva

                                             Card Status Modified date (id-data tal-modifika tal-istatus tal-kard)

                                             Id-data u l-ħin meta nbidel l-istatus tal-kard.

                                             Iva

                                                Declared by (Dikjarata Minn)

                                             Authority (awtorità)

                                             L-isem tal-awtorità li biddlet l-istatus tal-kard.

                                             Iva

                                             Authority address (l-indirizz tal-awtorità)

                                             L-indirizz tal-awtorità li biddlet l-istatus tal-kard.

                                             Iva

                                             Family Name (il-kunjom)

                                             Il-kunjom tal-persuna li biddlet l-istatus tal-kard.

                                             Le

                                             First Name (l-isem)

                                             L-isem tal-persuna li biddlet l-istatus tal-kard.

                                             Le

                                             Phone (tel.)

                                             In-numru tat-telefown tal-persuna li biddlet l-istatus tal-kard.

                                             Le

                                             Email

                                             L-email tal-persuna li biddlet l-istatus tal-kard.

                                             Le

                                             Modify Card Status Acknowledgement (Rikonoxximent tal-Modifika tal-Istatus tal-Kard)

                                             Obbligatorji

                                             Status Code (il-kodiċi tal-istatus)

                                             Il-kodiċi tal-istatus tar-rikonoxximent.

                                             Iva

                                             Status Message (il-messaġġ tal-istatus)

                                             Deskrizzjoni tal-istatus spjegatorju.

                                             Le

                                             Acknowlegement type (it-tip tar-rikonoxximent)

                                             It-tip tar-rikonoxximent: għar-rikjesta jew għal tweġiba.

                                             Iva

                                             Modify Card Status Response (Tweġiba tal-Modifika tal-Istatus tal-Kard)

                                             Obbligatorji

                                             Status Code (il-kodiċi tal-istatus)

                                             Il-kodiċi tal-istatus tat-tweġiba.

                                             Iva

                                             Status Message (il-messaġġ tal-istatus)

                                             Deskrizzjoni tal-istatus spjegatorju.

                                             Le

                                             Card Number (In-numru tal-kard)

                                             In-numru tal-kard tas-sewwieq mitluba.

                                             Iva

                                             Card Status (L-istatus tal-kard)

                                             L-istatus tal-kard mitluba kif jidher fir-reġistru tal-kard tat-takografu.

                                             Iva

                                             Issued Card Driving License Request (Rikjesta għall-Ħruġ tal-Karta tas-Sewwieq abbażi tal-Liċenzja tas-Sewqan)

                                             Obbligatorji

                                             Card Number (in-numru tal-kard)

                                             In-numru tal-kard li nħarġet.

                                             Iva

                                             Driving License Number (in-numru tal-liċenzja tas-sewqan)

                                             In-numru tal-liċenzja tas-sewqan barranija li ntużat għall-applikazzjoni għall-kard tas-sewwieq.

                                             Iva

                                             Family Name (il-kunjom)

                                             Il-kunjom tas-sewwieq li għalih inħarġet il-kard.

                                             Iva

                                             First Name (l-isem)

                                             L-isem tas-sewwieq li għalih inħarġet il-kard.

                                             Le

                                             Date of Birth (id-data tat-twelid)

                                             Id-data tat-twelid tas-sewwieq li għalih inħarġet il-kard.

                                             Iva

                                             Place of Birth (il-post tat-twelid)

                                             Il-post tat-twelid tas-sewwieq li għalih inħarġet il-kard.

                                             Le

                                             Issued Card Driving License Response (Tweġiba rigward il-Ħruġ tal-Karta tas-Sewwieq abbażi tal-Liċenzja tas-Sewqan).

                                             Obbligatorji

                                             Status Code (il-kodiċi tal-istatus)

                                             Il-kodiċi tal-istatus tat-tweġiba.

                                             Iva

                                             Status Message (il-messaġġ tal-istatus)

                                             Deskrizzjoni spjegatorju tal-istatus.

                                             Le

                                       ”;

                  (4)

                  L-Anness VI huwa emendat kif ġej:

                              (a)

                              il-punti 1.4 sa 1.8 jinbidlu b'dan li ġej:

                                          “1.4.

                                          Dawn għandhom iwieġbu għal minimu ta' 98 % tat-talbiet mibgħuta lilhom f'xahar kalendarju wieħed u għandhom ikunu kapaċi jipprovdu rata ta'rikjesti ta' sitt (6) messaġġi kull sekonda.

                                          1.5.

                                          It-Tweġibiet CIC, CCS, u ICDL u r-Rikonoxximenti MCS skont l-Anness VIII għandhom iwieġbu r-rikjesti fi żmien għaxar (10) sekondi.
                                          L-iskadenza ġenerali tat-talbiet (iż-żmien meta min jagħmel ir-rikjesta jkun qed jistenna tweġiba) ma għandux jaqbeż l-20 sekonda.

                                          1.6.

                                          It-Tweġibiet MCS għandhom isiru fi żmien għaxart (10) ijiem kalendarji minn meta tintbagħat ir-Rikjesta MCS.

                                          1.7.

                                          Is-sistemi nazzjonali m'għandhomx jibagħtu rikjesti lis-sistema TACHOnet b'rata iżjed minn żewġ (2) rikjesti kull sekonda.

                                          1.8.

                                          Kull sistema nazzjonali għandha tkun kapaċi tindirizza l-problemi tekniċi potenzjali tas-sistema ċentrali jew tas-sistemi nazzjonali fi Stati Membri oħra. Dawn jinkludu, iżda mhumiex limitati għal meta:

                                                      (a)

                                                      tintilef il-konnessjoni mas-sistema ċentrali;

                                                      (b)

                                                      ma tasal l-ebda tweġiba għal rikjesta;

                                                      (c)

                                                      t-tweġibiet jaslu wara l-iskadenza tal-messaġġ;

                                                      (d)

                                                      jaslu messaġġi mhux mitluba;

                                                      (e)

                                                      jaslu messaġġi invalidi.”;

                              (b)

                              il-punt 1.9 jitħassar;

                              (c)

                              fil-punt 2.2 tiżdied is-sentenza li ġejja:
                              “Meta jintalab, il-Kummissjoni għandha tingħata dettalji dwar il-proċedura ta' eskalazzjoni.”;

                  (5)

                  L-Anness VII huwa emendat kif ġej:

                              (a)

                              dan il-paragrafu segwenti għandu jiddaħħal wara t-titlu tal-Anness:
                              “Dan l-Anness jagħti dettalji dwar id-dejta tal-illoggjar, statistika u tar-routing miġbura fis-sistema ċentrali, mhux fl-Istati Membri.”;

                              (b)

                              il-punt 3 jinbidel b'dan li ġej:

                                          “3.

                                          Id-dejta personali mhux se tinżamm fir-reġistri għal iżjed minn sitt (6) xhur minn meta titlesta tranżazzjoni. L-informazzjoni statistika u anonimizzata tar-routing għandha tinżamm indefinittivament.”;

                              (c)

                              fil-punt 4, il-kliem introduttorju jinbidel b'dan li ġej:
                              “Id-dejta statistika li tintuża għar-rappurtar tista' tinkludi, fost l-oħrajn:”;

                  (6)

                  L-Anness VIII huwa emendat kif ġej:

                              (a)

                              il-punt 1.3 jinbidel b'dan li ġej:

                                          “1.3.

                                          Meta l-applikant għal kard tas-sewwieqa jkollu liċenzja tas-sewqan maħruġa fl-Istat Membru tal-applikazzjoni, dak l-Istat Membru għandu jivverifika jekk in-notifika tal-ICDL tkunx diġà ġiet irreġistrata fir-reġistru nazzjonali tiegħu. Din il-verifika għandha ssir b'tiftix fin-notifiki, l-ewwel bin-numru tal-liċenzja tas-sewqan, u mbagħad bil-kjavi NYSIIS u bid-data tat-twelid. Jekk tinstab notifika, l-Istat Membru għandu jagħmel tfittxija mmirata ta' CIC jew tfittxija mmirata ta' CCS indirizzata lill-Istat Membru li bagħat in-notifika tal-ICDL.”;

                              (b)

                              il-punt 1.6 jinbidel b'dan li ġej:

                                          “1.6.

                                          L-Istati Membri jistgħu jagħżlu li ma jirreġistrawx in-notifiki tal-ICDL fir-reġistri nazzjonali tagħhom b'konformità mal-punti 1.3, 1.4 u 1.5. F'dan il-każ, dawn għandhom jagħmlu tfittxija ġenerali ta' CIC għal kull applikazzjoni li tasal.”;

                              (c)

                              fil-punt 2.1, il-punt (a) jinbidel b'dan li ġej:

                                          “(a)

                                          tivverifika l-istatus attwali tal-kard billi tibgħat rikjesta CCS lill-Istat Membru tal-ħruġ. Jekk in-numru tal-kard ma jkunx magħruf, minflok għandha tintbagħat rikjesta mmirata ta' CIC;”;

                              (d)

                              il-punt 3.2 jinbidel b'dan li ġej:

                                          “3.2.

                                          Ladarba ssir il-verifika tal-istatus tal-kard tas-sewwieq u jkun validu għall-iskambju, l-awtorità kompetenti tal-Istat Membru fejn tkun saret l-applikazzjoni, għandha tibgħat notifika MCS bis-sistema ta'messaġġi TACHOnet lill-Istat Membru tal-ħruġ.”.

      ANNESS II
      L-Anness IX segwenti għandu jiżdied:
      “
            ANNESS IX

               Applikazzjoni għal aċċess indirett għas-sistema TACHOnet

            [L-isem fil-qosor tal-awtorità nazzjonali li qed titlob aċċess indirett għas-sistema TACHOnet] ta' [l-isem tal-pajjiż li jkun qed jitlob aċċess indirett għas-sistema TACHOnet] iffirmat kuntratt ma' [l-isem fil-qosor tal-awtorità nazzjonali li qed tipprovdi aċċess indirett għas-sistema TACHOnet] biex tikseb aċċess indirett għas-sistema TACHOnet permezz ta' [l-isem tal-pajjiż li qed jipprovdi aċċess indirett għas-sistema TACHOnet].
            Il-kuntratt fejn [l-isem tal-pajjiż li qed jipprovdi aċċess indirett għas-sistema TACHOnet] jipprovdi aċċess indirett għas-sistema TACHOnet lil [l-isem tal-pajjiż li qed jitlob aċċess indirett għas-sistema TACHOnet] hu mehmuż ma' din l-applikazzjoni.
            Għandha tingħata din l-informazzjoni:

                        (a)

                        l-awtorità nazzjonali responsabbli għall-aċċess għas-sistema TACHOnet fi [l-isem tal-pajjiż li qed jitlob aċċess indirett għas-sistema TACHOnet];

                        (b)

                        persuna ta' kuntatt għas-sistema TACHOnet fi [l-awtorità nazzjonali msemmija fil-punt (a)] (l-isem, ir-rwol, l-indirizz tal-email, in-numru tat-telefown u l-indirizz postali);

                        (c)

                        l-isem u r-rwol ta' entitajiet oħra responsabbli fir-rigward tas-sistema TACHOnet;

                        (d)

                        persuni ta' kuntatt fl-entitajiet responsabbli imsemmija fil-punt (c) (l-isem, ir-rwol, l-indirizz tal-email, in-numru tat-telefown).

                  Iffirmata minn:
            [ir-rappreżentant tal-awtorità nazzjonali li qed titlob aċċess indirett għas-sistema TACHOnet].
         ”


title: Regolament ta' Implimentazzjoni tal-Kummissjoni (UE) Nru 861/2014 tal- 5 ta' Awwissu 2014 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana

text:
               8.8.2014

               MT

               Il-Ġurnal Uffiċjali tal-Unjoni Ewropea

               L 235/10

         REGOLAMENT TA' IMPLIMENTAZZJONI TAL-KUMMISSJONI (UE) Nru 861/2014
   tal-5 ta' Awwissu 2014
   li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
   Billi:

               (1)

               Ir-Regolament tal-Kunsill (UE) Nru 1326/2013 (2) li emenda l-Anness I tar-Regolament (KEE) Nru 2658/87 u li ssostitwixxa l-kodiċijiet NM minn 9619 00 sa 9619 00 90 bil-kodiċijiet NM minn 9619 00 sa 9619 00 89.

               (2)

               Il-kodiċijiet NM minn 9619 00 71 sa 9619 00 89 ikopru l-assorbenti iġeniċi u t-tampuni, il-ħrieqi u l-qliebi għat-trabi u oġġetti simili, ta' materjali oħra barra materjali tessili. L-oġġetti ta' dawn il-kodiċijiet NM, jistgħu jkunu magħmulin pereżempju minn polpa tal-karta, karta, materjal artab taċ-ċelluloża jew nsiġ ta' fibri ċellulożi. Dawn jistgħu jkunu magħmulin ukoll billi dawn il-materjali jiġu kkumbinati.

               (3)

               Minħabba l-fehmiet differenti dwar il-klassifikazzjoni ta' oġġetti li jaqgħu taħt is-subintestaturi NM minn 9619 00 71 sa 9619 00 89, u sabiex tiġi ffaċilitata din il-klassifikazzjoni fit-territorju kollu tal-Unjoni, jeħtieġ ukoll li jiġi ċċarat il-kamp ta' applikazzjoni ta' dawn is-subintestaturi ġodda.

               (4)

               Sabiex ikun hemm ċertezza legali, huwa għalhekk meħtieġ li tiddaħħal nota addizzjonali ġdida fil-Kapitolu 96 tan-Nomenklatura Magħquda sabiex tiġi żgurata interpretazzjoni uniformi għal dawn is-subintestaturi fl-Unjoni kollha.

               (5)

               L-Anness I tar-Regolament (KEE) Nru 2658/87 għandu għalhekk jiġi emendat skont dan.

               (6)

               Il-miżuri previsti f'dan ir-Regolament huma f'konformità mal-opinjoni tal-Kumitat tal-Kodiċi Doganali,

         ADOTTAT DAN IR-REGOLAMENT:
   Artikolu 1
   Fil-Kapitolu 96 ta' Parti Tnejn tan-Nomenklatura Magħquda stipulata fl-Anness I tar-Regolament (KEE) Nru 2658/87, tiddaħħal in-nota addizzjonali 1 li ġejja:

                  “1.

                  Is-subintestaturi minn 9619 00 71 sa 9619 00 89 jinkludu oġġetti magħmulin minn polpa tal-karta, karta, materjal artab taċ-ċelluloża jew nsiġ ta' fibri ċellulożi.
                  Dawk is-subintestaturi jinkludu wkoll oġġetti komposti li jikkonsistu f'dan li ġej:

                              (a)

                              is-saff ta' ġewwa (pereżempju ta' materjal mhux minsuġ) mfassal sabiex jassorbi l-likwidu minn fuq il-ġilda ta' min jilbsu, u b'hekk jiġu evitati l-irritazzjonijiet,

                              (b)

                              qalba assorbenti għall-ġbir u l-ħżin tal-likwidu, sakemm il-prodott ikun jista' jintrema,

                              (c)

                              is-saff ta' barra (pereżempju ta' plastiċi) li jimpedixxi t-tnixxija ta' likwidu mill-qalba assorbenti.”

   Artikolu 2
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta' Awwissu 2014.

            Għall-Kummissjoni,

            F'isem il-President,

         Martine REICHERTS

            Membru tal-Kummissjoni

      (1)  ĠU L 256, 7.9.1987, p. 1.

      (2)  Ir-Regolament tal-Kummissjoni (UE) Nru 1326/2013 tad-9 ta' Diċembru 2013, li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni tad-Dwana (ĠU L 334, 13.12.2013, p. 4).


title: Regolament ta’ Implimentazzjoni tal-Kummissjoni (UE) Nru 1239/2012 tad- 19 ta’ Diċembru 2012 li jemenda r-Regolament tal-Kummissjoni (KE) Nru 543/2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1234/2007 f’dak li għandu x’jaqsam mal-istandards għat-tqegħid fis-suq tal-laħam tat-tjur

text:
                  20.12.2012

                  MT

                  Il-Ġurnal Uffiċjali tal-Unjoni Ewropea

                  L 350/63

            REGOLAMENT TA’ IMPLIMENTAZZJONI TAL-KUMMISSJONI (UE) Nru 1239/2012
      tad-19 ta’ Diċembru 2012
      li jemenda r-Regolament tal-Kummissjoni (KE) Nru 543/2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1234/2007 f’dak li għandu x’jaqsam mal-istandards għat-tqegħid fis-suq tal-laħam tat-tjur
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u partikolarment l-Artikolu 121(e), flimkien mal-Artikolu 4 tiegħu,
      Billi:

                  (1)

                  L-Artikoli 15(1) u 20(1) tar-Regolament tal-Kummissjoni (KE) Nru 543/2008 (2) jistipulaw li t-tiġieġ iffriżat u ffriżat malajr u ċerti qatgħat tat-tjur friski jistgħu jitqiegħdu fis-suq fl-Unjoni biss jekk il-kontenut tal-ilma ma jaqbiżx il-valuri li teknikament ma jistgħux jiġu evitati, u li jiġu stabbiliti bil-metodi ta’ analiżi deskritti fl-Annessi VI, VII u VIII ta’ dak ir-Regolament, rispettivament.

                  (2)

                  L-Artikolu 16(1) tar-Regolament (KE) Nru 543/2008 jistipula li għandhom isiru kontrolli regolari skont l-Anness IX ta’ dak ir-Regolament fuq l-assorbiment tal-ilma, jew kontrolli fil-biċċeriji skont l-Anness VI ta’ dak ir-Regolament.

                  (3)

                  L-Annessi VI u VII tar-Regolament (KE) Nru 543/2008 jistipulaw il-valuri tal-limitu għall-kontenut tal-ilma ta’ karkassi ta’ tiġieġ iffriżati u tiġieġ iffriżati malajr, l-Anness VIII ta’ dak ir-Regolament jistipula l-valuri tal-limitu għall-kontenut tal-ilma ta’ ċerti qatgħat tat-tjur u l-Anness IX ta’ dak ir-Regolament jistipula l-valuri tal-limitu għall-kontenut tal-ilma ta’ laħam tat-tjur frisk f’kontrolli dwar l-assorbiment tal-ilma fl-istabbiliment ta’ produzzjoni. Dawn il-valuri tal-limitu kollha huma ffissati b’referenza għal tliet metodi ta’ tkessiħ definiti fl-Artikolu 10 ta’ dak ir-Regolament b’mod partikolari t-tkessiħ bl-arja, it-tkessiħ b’raxx ta’ arja u t-tkessiħ b’immersjoni.

                  (4)

                  Teknoloġiji ġodda wasslu għall-iżvilupp ta’ metodi ġodda ta’ tkessiħ li għalihom għandhom japplikaw l-istess regoli bħal dawk li japplikaw għall-metodi ta’ tkessiħ definiti fl-Artikolu 10 tar-Regolament (KE) Nru 543/2008. Għaldaqstant, huwa neċessarju li jiġu stipulati l-valuri tal-limitu li għandhom japplikaw meta jintużaw metodi ġodda ta’ tkessiħ.

                  (5)

                  Billi t-teknoloġiji l-ġodda tat-tkessiħ tal-karkassi tat-tjur jiġu esplorati biex itejbu l-kwalità ġenerali tal-laħam tat-tjur, il-valuri tal-limitu għal dawn il-metodi ta’ tkessiħ ġodda ma għandhomx jaqbżu l-valuri tal-limitu l-aktar baxxi stipulati għall-metodu tat-tkessiħ bl-arja.

                  (6)

                  L-Anness XI tar-Regolament tal-Kummissjoni (KE) Nru 543/2008, jelenka l-lista tal-laboratorji ta’ referenza nazzjonali. L-awtoritajiet kompetenti ta’ Malta nnotifikaw lill-Kummissjoni dwar id-deżinjazzjoni l-ġdida tal-laboraturju ta’ referenza nazzjonali tagħhom.

                  (7)

                  Għaldaqstant ir-Regolament (KE) Nru 543/2008 għandu jiġi emendat skont dan.

                  (8)

                  Il-miżuri stipulati f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,

            ADOTTAT DAN IR-REGOLAMENT:
      Artikolu 1
      L-Annessi VI sa IX u l-Anness XI tar-Regolament (KE) Nru 543/2008 huma emendati skont l-Anness ta’ dan ir-Regolament.
      Artikolu 2
      Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, id-19 ta’ Diċembru 2012.

               Għall-Kummissjoni

               Il-President

            José Manuel BARROSO

         (1)  ĠU L 299, 16.11.2007, p. 1.

         (2)  ĠU L 157, 17.6.2008, p. 46.

         ANNESS
         L-Annessi VI sa IX u l-Anness XI tar-Regolament (KE) Nru 543/2008 huma emendati kif ġej:

                     (1)

                     Fl-Anness VI, il-punt 7 jinbidel b’dan li ġej:
                     “7.   L-evalwazzjoni tar-riżultat

                     Jekk it-telf medju tal-ilma tal-20 karkassa fil-kampjun malli jinħall is-silġ jaqbeż il-perċentwali mogħtija hawn taħt, l-ammont ta’ ilma assorbit matul l-ipproċessar jitqies li jaqbeż il-limitu permissibbli.
                     Il-perċentwali huma, fil-każ ta’:

                                 tkessiħ bl-arja: 1,5 %,

                                 tkessiħ b’raxx ta’ arja: 3,3 %,

                                 tkessiħ b’immersjoni: 5,1 %.

                                 metodu ta’ tkessiħ ieħor jew taħlita ta’ żewġ metodi jew aktar definiti fl-Artikolu 10:1,5 %”

                     (2)

                     Fl-Anness VII, il-punt 6 jinbidel b’dan li ġej:
                     “6.   Kalkolu tar-riżultati

                                 6.1.

                                             (a)

                                             Il-piż tal-ilma (W) f’kull karkassa għandu jingħata b’aP1/100, u l-piż tal-proteina (RP) b’bP1/100, u dawn it-tnejn għandhom jiġu espressi fi grammi. Għandhom jiġu stabbiliti t-totali tal-piżijiet tal-ilma (W7) u l-piżijiet tal-proteina (RP7) fis-seba’ karkassi analizzati.

                                             (b)

                                             Fil-każ ta’ analiżi ta’ kampjun kompost, il-kontenut medju tal-ilma u tal-proteina miż-żewġ kampjuni analizzati għandu jiġi stabbilit sabiex jagħti a % u b %, rispettivament. Il-piż tal-ilma (W7) fis-seba’ karkassi għandu jingħata b’aP7/100, u l-piż tal-proteina (RP7) b’bP7/100, u t-tnejn huma espressi fi grammi.

                                 6.2.

                                 Il-piż medju tal-ilma (WA) u tal-proteini (RPA) għandu jiġi kkalkulat billi W7 u RP7 jiġu diviżi rispettivament, b’sebgħa.

                                 6.3.

                                 Il-kontenut teoretiku fiżjoloġiku tal-ilma, kif espress b’dan il-metodu, jista’ jiġi kkalkulat billi tiġi applikata l-formula li ġejja:
                                 għat-tiġieġ: .

                                 6.4.

                                             (a)

                                             Tkessiħ bl-arja
                                             Jekk il-kontenut minimu tal-ilma li teknikament ma jistax ikun evitat milli jiġi assorbit matul il-preparazzjoni jammonta għal 2 % (*), l-ogħla limitu permessibbli għall-kontenut totali tal-ilma (WG) fi grammi kif stabbilit b’dan il-metodu għandu jiġi mogħti bil-formola li ġejja (inkluż l-intervall ta’ kunfidenza (ta’ fiduċja)):
                                             għat-tiġieġ: .

                                             (b)

                                             Tkessiħ b’raxx ta’ arja
                                             Jekk il-kontenut minimu tal-ilma li teknikament ma jistax ikun evitat milli jiġi assorbit matul il-preparazzjoni jammonta għal 4.5 % (*), l-ogħla limitu permessibbli għall-kontenut totali tal-ilma (WG) fi grammi kif stabbilit b’dan il-metodu għandu jiġi mogħti bil-formola li ġejja (inkluż l-intervall ta’ kunfidenza (ta’ fiduċja)):
                                             għat-tiġieġ: .

                                             (c)

                                             Tkessiħ b’immersjoni
                                             Jekk il-kontenut minimu tal-ilma li teknikament ma jistax ikun evitat milli jiġi assorbit matul il-preparazzjoni jammonta għal 7 % (*), l-ogħla limitu permessibbli għall-kontenut totali tal-ilma (WG) fi grammi kif stabbilit b’dan il-metodu għandu jiġi mogħti bil-formola li ġejja (inkluż l-intervall ta’ kunfidenza (ta’ fiduċja)):
                                             għat-tiġieġ: .

                                             (d)

                                             Metodi oħra ta’ tkessiħ jew taħlita ta’ żewġ metodi jew aktar mill-metodi definiti fl-Artikolu 10
                                             Jekk il-kontenut minimu tal-ilma li teknikament ma jistax jiġi evitat milli jiġi assorbit matul il-preparazzjoni jammonta għal 2 % (*), l-ogħla limitu permessibbli għall-kontenut totali tal-ilma (WG) fi grammi kif stabbilit b’dan il-metodu għandu jiġi mogħti bil-formola li ġejja (inkluż l-intervall ta’ kunfidenza (ta’ fiduċja)):
                                             għat-tiġieġ: .

                                 6.5.

                                 Jekk il-kontenut medju tal-ilma (WA) tas-seba’ karkassi kif ikkalkulat skont il-punt 6.2 ma jaqbiżx il-valur mogħti f’6.4 (WG), il-kwantità tat-tjur soġġetta għall-kontroll għandha titqies ta’ livell standard.

                        (*)  Ikkalkulat abbażi tal-karkassa, bl-esklużjoni tal-ilma barrani assorbit."

                        (*)  Ikkalkulat abbażi tal-karkassa, bl-esklużjoni tal-ilma barrani assorbit."

                        (*)  Ikkalkulat abbażi tal-karkassa, bl-esklużjoni tal-ilma barrani assorbit."

                        (*)  Ikkalkulat abbażi tal-karkassa, bl-esklużjoni tal-ilma barrani assorbit."

                     (3)

                     Fl-Anness VIII, il-punt 6 jinbidel b’dan li ġej:
                     “6.   Kalkolu tar-riżultati

                                 6.1.

                                             (a)

                                             Il-piż tal-ilma (W) f’kull karkassa għandu jingħata b’aP1/100, u l-piż tal-proteina (RP) b’bP1/100, u t-tnejn li huma għandhom jiġu espressi fi grammi.
                                             Għandu jiġi stabbilit it-total tal-piżijiet tal-ilma (W5) u tal-piżijiet tal-proteina (RP5) fil-ħames qatgħat analizzati.

                                             (b)

                                             Fil-każ ta’ analiżi ta’ kampjun kompost, il-kontenut medju tal-ilma u tal-proteina miż-żewġ kampjuni analizzati għandu jiġi stabbilit sabiex jagħti a % u b %, rispettivament. Il-piż tal-ilma (W5) fil-ħames qatgħat għandu jingħata b’aP5/100, u l-piż tal-proteina (RP5) b’bP5/100, u t-tnejn li huma għandhom jiġu espressi fi grammi.

                                 6.2.

                                 Il-piż medju tal-ilma (WA) u tal-proteina (RPA) għandu jiġi kkalkolat billi wieħed jiddividi W5 u RP5 rispettivament, b’ħamsa.

                                 6.3.

                                 Il-proporzjon tal-medja fiżjoloġika W/RP kif stabbilit b’dan il-metodu huwa kif ġej:

                                             flett tas-sidra tat-tiġieġ: 3,19 ± 0,12,

                                             saqajn u robbi tas-saqajn tat-tiġieġ: 3,78 ± 0,19,

                                             flett tas-sidra tad-dundjan: 3,05 ± 0,15,

                                             saqajn tad-dundjan: 3,58 ± 0,15,

                                             laħam dissussat tas-saqajn tad-dundjan: 3,65 ± 0,17.

                                 6.4.

                                 Jekk nassumu li l-kontenut minimu tal-ilma li teknikament ma jistax jiġi assorbit matul il-preparazzjoni jkun jammonta għal 2 %, 4 % jew 6 % (**) skont it-tip ta’ prodotti u l-metodi ta’ tkessiħ applikati, l-ogħla proporzjon ta’ W/RP permessibbli kif stabbilit b’dan il-metodu għandu jkun kif ġej:

                                             Tkessiħ bl-arja

                                             Tkessiħ b’raxx ta’ arja:

                                             Tkessiħ b’immersjoni

                                             Flett tas-sidra tat-tiġieġ: mingħajr ġilda

                                             3,40

                                             3,40

                                             3,40

                                             Sidra tat-tiġieġ: bil-ġilda

                                             3,40

                                             3,50

                                             3,60

                                             Koxox (parti ta’ fuq) tat-tiġieġ, isfel tal-koxox (drumsticks), saqajn, saqajn b’porzjon mid-dahar, robbi (kwarti) tas-saqajn, bil-ġilda

                                             4,05

                                             4,15

                                             4,30

                                             Flett tas-sidra tad-dundjan; mingħajr ġilda

                                             3,40

                                             3,40

                                             3,40

                                             Sidra tad-dundjan, bil-ġilda

                                             3,40

                                             3,50

                                             3,60

                                             Koxox tad-dundjan, isfel tal-koxox, saqajn, bil-ġilda

                                             3,80

                                             3,90

                                             4,05

                                             Laħam dissussat tas-saqajn tad-dundjan, mingħajr ġilda

                                             3,95

                                             3,95

                                             3,95

                                       Fil-każ ta’ metodi oħra ta’ tkessiħ jew taħlita ta’ żewġ metodi jew aktar minn dawk definiti fl-Artikolu 10, il-kontenut tal-ilma li ma jistax jiġi evitat li jammonta għal 2 % u l-ogħla proporzjonijiet permessibbli W/PR huma dawk iffissati għall-metodu ta’ tkessiħ bl-arja fit-tabella hawn fuq.
                                 Jekk il-proporzjon tal-medja WA/RPA tal-ħames qatgħat kif ikkalkulat mill-valuri fil-punt 6.2 ma jkunx aktar mill-proporzjon mogħti fil-punt 6.4, il-kwantità tal-qatgħat tat-tjur soġġetta għall-kontroll għandha titqies li tilħaq il-livell standard.

                        (**)  Ikkalkulat fuq il-bażi tal-qatgħa, mingħajr ilma barrani assorbit. Għall-fillets (bla ġilda) u laħam dissussat tas-saqajn tad-dundjan, il-perċentwal huwa ta’ 2 % għal kull wieħed mill-metodi ta’ tkessiħ.”"

                     (4)

                     Fl-Anness IX, jiżdied il-punt 11 li ġej:

                                 “11.

                                 F’każijiet fejn il-karkassi jitkessħu b’metodu ieħor ta’ tkessiħ jew b’taħlita ta’ żewġ metodi jew aktar minn dawk definiti fl-Artikolu 10, il-perċentwal massimu tal-kontenut tal-ilma ma għandux ikun aktar minn 0 % tal-piż oriġinali tal-karkassa.”

                     (5)

                     Fl-Anness XI, l-entrata rigward Malta tinbidel b’dan li ġej:
                     “Malta

                                 Id-Direttorat tas-Servizzi tal-Laboratorji tal-MCCAA

                                 L-Istitut tal-Istandards u l-Metroloġija

                                 L-Awtorità Maltija tal-Kompetizzjoni u tal-Affarijiet tal-Konsumatur

                                 F22, Mosta Technopark

                                 Il-Mosta MST3000

                                 Malta”


title: Regolament ta’ Implimentazzjoni tal-Kummissjoni (UE) Nru 276/2012 tas- 27 ta’ Marzu 2012 li jemenda l-prezzijiet rappreżentattivi u l-ammonti tad-dazji addizzjonali għall-importazzjoni ta' ċerti prodotti tas-settur taz-zokkor, stabbiliti bir-Regolament ta’ implimentazzjoni (UE) Nru 971/2011 għas-sena tas-suq 2011/2012

text:
               28.3.2012

               MT

               Il-Ġurnal Uffiċjali tal-Unjoni Ewropea

               L 90/19

         REGOLAMENT TA’ IMPLIMENTAZZJONI TAL-KUMMISSJONI (UE) Nru 276/2012
   tas-27 ta’ Marzu 2012
   li jemenda l-prezzijiet rappreżentattivi u l-ammonti tad-dazji addizzjonali għall-importazzjoni ta' ċerti prodotti tas-settur taz-zokkor, stabbiliti bir-Regolament ta’ implimentazzjoni (UE) Nru 971/2011 għas-sena tas-suq 2011/2012
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) [Regolament dwar l-OKS Unika] (1),
   Wara li kkunsidrat ir-Regolament tal-Kummissjoni (KE) Nru 951/2006 tat-30 ta' Ġunju 2006 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 318/2006 dwar il-kummerċ ma’ pajjiżi terzi fis-settur taz-zokkor (2), u b'mod partikolari l-Artikolu 36(2), it-tieni subparagrafu, it-tieni sentenza tiegħu,
   Billi:

               (1)

               L-ammonti tal-prezzijiet rappreżentattivi u tad-dazji addizzjonali applikabbli għall-importazzjoni taz-zokkor abjad, taz-zokkor mhux ipproċessat u ta' ċerti ġuleppijiet għas-sena tas-suq 2011/2012 ġew stabbiliti bir-Regolament ta’ implimentazzjoni tal-Kummissjoni (UE) Nru 971/2011 (3). Dawn il-prezzijiet u dazji ġew modifikati l-aħħar bir-Regolament ta’ implimentazzjoni tal-Kummissjoni (UE) Nru 255/2012 (4).

               (2)

               L-informazzjoni li l-Kummissjoni għandha llum, twassal biex dawn l-ammonti jiġu mmodifikati, skont l-Artikolu 36 tar-Regolament (KE) Nru 951/2006.

               (3)

               Minħabba l-ħtieġa li jiġi żgurat li din il-miżura tapplika malajr kemm jista' jkun wara li tkun disponibbli d-dejta aġġornata, dan ir-Regolament għandu jidħol fis-seħħ fil-jum tal-pubblikazzjoni tiegħu,

         ADOTTAT DAN IR-REGOLAMENT:
   Artikolu 1
   Il-prezzijiet rappreżentattivi u d-dazji addizzjonali applikabbli għall-importazzjoni tal-prodotti msemmija fl-Artikolu 36 tar-Regolament (KE) Nru 951/2006, stabbiliti bir-Regolament ta’ implimentazzjoni (UE) Nru 971/2011 għas-sena tas-suq 2011/2012, huma b'dan immodifikati skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta’ Marzu 2012.

            Għall-Kummissjoni, F'isem il-President,
         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 178, 1.7.2006, p. 24.

      (3)  ĠU L 254, 30.9.2011, p. 12.

      (4)  ĠU L 84, 23.3.2012, p. 28.

      ANNESS

         L-ammonti mmodifikati tal-prezzijiet rappreżentattivi u tad-dazji addizzjonali għall-importazzjoni taz-zokkor abjad, taz-zokkor mhux ipproċessat u tal-prodotti bil-kodiċi NM 1702 90 95 , applikabbli mit-28 ta’ Marzu 2012

                  (EUR)

                  Kodiċi NM

                  Ammont tal-prezz rappreżentattiv għal kull 100 kg nett tal-prodott ikkonċernat

                  Ammont tad-dazju addizzjonali għal kull 100 kg nett tal-prodott ikkonċernat

                  1701 12 10  (1)

                  43,14

                  0,00

                  1701 12 90  (1)

                  43,14

                  1,67

                  1701 13 10  (1)

                  43,14

                  0,00

                  1701 13 90  (1)

                  43,14

                  1,96

                  1701 14 10  (1)

                  43,14

                  0,00

                  1701 14 90  (1)

                  43,14

                  1,96

                  1701 91 00  (2)

                  49,59

                  2,59

                  1701 99 10  (2)

                  49,59

                  0,00

                  1701 99 90  (2)

                  49,59

                  0,00

                  1702 90 95  (3)

                  0,50

                  0,22

         (1)  Stabbilit għall-kwalità standard kif iddefinita fl-Anness IV, il-punt III, tar-Regolament (KE) Nru 1234/2007.

         (2)  Stabbilit għall-kwalità standard kif iddefinita fl-Anness IV, il-punt II, tar-Regolament (KE) Nru 1234/2007.

         (3)  Stabbilit bħala 1 % tal-kontenut f'sukrożju.


title: Regolament ta' Implimentazzjoni tal-Kummissjoni (UE) 2016/1935 tal-4 ta' Novembru 2016 li japprova d-diidrossidu tal-kalċju (ġir idratat) bħala sustanza attiva eżistenti għall-użu fil-prodotti bijoċidali għall-prodotti tat-tip 2 u 3 (Test b'rilevanza għaż-ŻEE )

text:
               5.11.2016

               MT

               Il-Ġurnal Uffiċjali tal-Unjoni Ewropea

               L 299/45

         REGOLAMENT TA' IMPLIMENTAZZJONI TAL-KUMMISSJONI (UE) 2016/1935
   tal-4 ta' Novembru 2016
   li japprova d-diidrossidu tal-kalċju (ġir idratat) bħala sustanza attiva eżistenti għall-użu fil-prodotti bijoċidali għall-prodotti tat-tip 2 u 3
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (1), u b'mod partikolari t-tielet subparagrafu tal-Artikolu 89(1) tiegħu,
   Billi:

               (1)

               Ir-Regolament Delegat tal-Kummissjoni (UE) Nru 1062/2014 (2) jistabbilixxi lista ta' sustanzi attivi eżistenti li għandhom jiġu vvalutati biex possibbilment jiġu approvati għall-użu fil-prodotti bijoċidali. Dik il-lista tinkludi d-diidrossidu tal-kalċju (ġir idratat).

               (2)

               Id-diidrossidu tal-kalċju (ġir idratat) ġie evalwat f'konformità mal-Artikolu 16(2) tad-Direttiva 98/8/KE tal-Parlament Ewropew u tal-Kunsill (3) għall-użu fil-prodotti tat-tip 2, diżinfettanti u algaċidi li mhumiex maħsuba għall-applikazzjoni diretta fuq il-bnedmin jew l-annimali, u fil-prodotti tat-tip 3, iġjene veterinarja, kif deskritt fl-Anness V ta' dik id-Direttiva, li jikkorrispondu mal-prodotti tat-tip 2 u 3 rispettivament, kif deskritt fl-Anness V tar-Regolament (UE) Nru 528/2012.

               (3)

               Ir-Renju Unit ntgħażel bħala l-awtorità kompetenti tal-evalwazzjoni, u fid-19 ta' Settembru 2011 ippreżenta r-rapporti tal-valutazzjoni flimkien mar-rakkomandazzjonijiet tiegħu.

               (4)

               F'konformità mal-Artikolu 7(2) tar-Regolament Delegat tal-Kummissjoni (UE) Nru 1062/2014, il-Kumitat tal-Prodotti Bijoċidali tal-Aġenzija Ewropea għas-Sustanzi Kimiċi ta l-opinjonijiet tiegħu fl-14 ta' April 2016, filwaqt li qies il-konklużjonijiet tal-awtorità kompetenti tal-evalwazzjoni.

               (5)

               Skont dawk l-opinjonijiet, wieħed jista' jissopponi li l-prodotti bijoċidali għall-prodotti tat-tip 2 u 3 li fihom id-diidrossidu tal-kalċju (ġir idratat) jissodisfaw ir-rekwiżiti tal-Artikolu 5 tad-Direttiva 98/8/KE, sakemm ikun hemm konformità ma' ċerti speċifikazzjonijiet u kundizzjonijiet dwar l-użu tiegħu.

               (6)

               Għalhekk, huwa xieraq li d-diidrossidu tal-kalċju (ġir idratat) jiġi approvat għall-użu fil-prodotti bijoċidali għall-prodotti tat-tip 2 u 3, soġġett għall-konformità ma' ċerti speċifikazzjonijiet u kundizzjonijiet.

               (7)

               Għandu jitħalla jgħaddi perjodu ta' żmien raġonevoli qabel sustanza attiva tiġi approvata, sabiex il-partijiet interessati jkunu jistgħu jieħdu l-miżuri preparatorji meħtieġa biex jissodisfaw ir-rekwiżiti l-ġodda.

               (8)

               Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Prodotti Bijoċidali,

         ADOTTAT DAN IR-REGOLAMENT:
   Artikolu 1
   Id-diidrossidu tal-kalċju (ġir idratat) għandu jiġi approvat bħala sustanza attiva għall-użu fil-prodotti bijoċidali għall-prodotti tat-tipi 2 u 3, soġġett għall-ispeċifikazzjonijiet u l-kundizzjonijiet stabbiliti fl-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta' Novembru 2016.

            Għall-Kummissjoni

            Il-President

         Jean-Claude JUNCKER

      (1)  ĠU L 167, 27.6.2012, p. 1.

      (2)  Ir-Regolament Delegat tal-Kummissjoni (UE) Nru 1062/2014 tal-4 ta' Awwissu 2014 dwar il-programm ta' ħidma għall-evalwazzjoni sistematika tas-sustanzi attivi bijoċidali kollha li jeżistu fil-prodotti bijoċidali msemmijin fir-Regolament (UE) Nru 528/2012 tal-Parlament Ewropew u tal-Kunsill (ĠU L 294, 10.10.2014, p. 1).

      (3)  Id-Direttiva 98/8/KE tal-Parlament Ewropew u tal-Kunsill tas-16 ta' Frar 1998 dwar it-tqegħid fis-suq tal-prodotti bijoċidali (ĠU L 123, 24.4.1998, p. 1).

      ANNESS

                  Isem Komuni

                  Isem tal-IUPAC
                  Numri ta' Identifikazzjoni

                  Grad minimu ta' purità tas-sustanza attiva (1)

                  Data ta' approvazzjoni

                  Data tal-iskadenza tal-approvazzjoni

                  Tip ta' prodott

                  Kundizzjonijiet speċifiċi

                  Diidrossidu tal-kalċju (ġir idratat)

                  Isem tal-IUPAC:
                  Diidrossidu tal-kalċju
                  Nru tal-KE: 215-137-3
                  Nru tal-CAS: 1305-62-0

                  800 g/kg
                  (il-valur jipprovdi l-kontenut ta' Ca espress bħala Ca(OH)2)

                  L-1 ta' Mejju 2018

                  It-30 ta' April 2028

                  2

                  L-awtorizzazzjonijiet tal-prodotti bijoċidali huma soġġetti għall-kundizzjonijiet li ġejjin:

                              1.

                              Fil-valutazzjoni tal-prodott għandha tingħata attenzjoni partikolari lill-esponimenti, ir-riskji u l-effikaċja marbuta ma' kull użu kopert mill-applikazzjoni għall-awtorizzazzjoni, iżda li mhuwiex indirizzat fil-valutazzjoni tar-riskju fil-livell tal-Unjoni tas-sustanza attiva.

                              2.

                              Fid-dawl tar-riskji identifikati għall-użi vvalutati, fil-valutazzjoni tal-prodott għandha tingħata attenzjoni partikolari għall-utenti industrijali u professjonali.

                  3

                  L-awtorizzazzjonijiet tal-prodotti bijoċidali huma soġġetti għall-kundizzjonijiet li ġejjin:

                              1.

                              Fil-valutazzjoni tal-prodott għandha tingħata attenzjoni partikolari lill-esponimenti, ir-riskji u l-effikaċja marbuta ma' kull użu kopert mill-applikazzjoni għall-awtorizzazzjoni, iżda li mhuwiex indirizzat fil-valutazzjoni tar-riskju fil-livell tal-Unjoni tas-sustanza attiva.

                              2.

                              Fid-dawl tar-riskji identifikati għall-użi vvalutati, fil-valutazzjoni tal-prodott għandha tingħata attenzjoni partikolari għall-utenti professjonali.

         (1)  Il-purità indikata f'din il-kolonna kienet il-grad minimu ta' purità tas-sustanza attiva evalwata skont l-Artikolu 89(1) tar-Regolament (UE) Nru 528/2012. Is-sustanza attiva fil-prodott imqiegħed fis-suq jista' jkollha l-istess purità jew purità differenti jekk ikun ġie ppruvat teknikament li din hija ekwivalenti għas-sustanza attiva vvalutata.


title: Regolament ta’ Implimentazzjoni tal-Kummissjoni (UE) Nru 327/2013 tat- 8 ta’ April 2013 dwar il-klassifikazzjoni ta’ ċerti prodotti fin-Nomenklatura Magħquda

text:
               11.4.2013

               MT

               Il-Ġurnal Uffiċjali tal-Unjoni Ewropea

               L 102/8

         REGOLAMENT TA’ IMPLIMENTAZZJONI TAL-KUMMISSJONI (UE) Nru 327/2013
   tat-8 ta’ April 2013
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
   Billi:

               (1)

               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.

               (2)

               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b’dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.

               (3)

               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’ din it-tabella.

               (4)

               Huwa xieraq li jkun stipulat li informazzjoni vinkolanti dwar it-tariffi u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tiġi invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).

               (5)

               Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,

         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna (1) tat-tabella mniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ din it-tabella.
   Artikolu 2
   Tagħrif tariffarju vinkolanti maħruġ mill-awtoritajiet doganali tal-Istati Membri li mhuwiex skont dan ir-Regolament jista’ jibqa’ jkun invokat għal perjodu ta’ tliet xhur, skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta’ April 2013.

            Għall-Kummissjoni, F'isem il-President,
         Algirdas ŠEMETA

            Membru tal-Kummissjoni

      (1)  ĠU L 256, 7.9.1987, p. 1.

      (2)  ĠU L 302, 19.10.1992, p. 1.

      ANNESS

                  Deskrizzjoni tal-prodott

                  Klassifikazzjoni
                  (Kodiċi NM)

                  Raġunijiet

                  (1)

                  (2)

                  (3)

                  Prodott ippreżentat f’forma ta’ rombli (18 mm × 200 mm), maħruġ għall-bejgħ bl-imnut f’kaxxa li fiha 10 rombli. Kull romblu jiżen 28 g u jikkonsisti fil-komponenti li ġejjin (% bil-piż):

                              —

                              weraq tal-artemisja (Artemisia vulgaris) mnixxfa

                              95

                              —

                              ħxejjex aromatiċi oħrajn imnixxfa (bħas-salvja)

                              5

                        Il-prodott jintuża bħala kura għall-pazjenti: ir-rombli jinxtegħlu u jinżammu qrib il-ġilda tal-pazjent fuq punti speċifiċi tal-agupuntura u jinħarqu biex tinħoloq sħana li tippenetra fil-fond.

                  1404 90 00

                  Il-klassifikazzjoni hija determinata mir-Regoli Ġenerali 1 sa 6 għall-interpretazzjoni tan-Nomenklatura Magħquda, Nota Addizzjonali 1 tal-Kapitolu 30 u l-kliem tal-kodiċijiet NM 1404  u 1404 90 00 .
                  Il-prodott jikkonsisti f’tipi differenti ta’ pjanti. Konsegwentement, il-klassifikazzjoni bħala tipi ta’ pjanti u partijiet ta’ pjanti taħt l-intestatura 1211  hija eskluża (ara wkoll in-Noti ta’ Spjegazzjoni tas-Sistema Armonizzata għall-intestatura 1211 ).
                  Il-prodott mhuwiex maħsub għall-konsum mill-bniedem. Konsegwentament, il-klassifikazzjoni taħt l-intestatura 2106  hija eskluża.
                  Il-prodott ma jissodisfax ir-rekwiżiti tan-Nota Addizzjonali 1 tal-Kapitolu 30. Konsegwentement, ma jistax jiġi kklassifikat taħt l-intestatura 3004  bħala prodott erbali jew preparazzjoni mediċinali omeopatika.
                  Il-prodott ma jintużax bħala fwieħa, kożmetiċi jew preparazzjonijiet tat-twaletta. Konsegwentement, il-klassifikazzjoni taħt l-intestatura 3307  hija eskluża.
                  Għalhekk il-prodott għandu jiġi kklassifikat bħala prodotti tal-ħaxix li mhumiex speċifikati jew inklużi x’imkien ieħor taħt il-kodiċi NM 1404 90 00 .


title: Regolament ta' Implimentazzjoni tal-Kummissjoni (UE) 2016/1369 tal-11 ta' Awwissu 2016 li jemenda r-Regolament ta' Implimentazzjoni (UE) 2016/388 li jimponi dazju antidumping definittiv fuq l-importazzjonijiet ta' tubi u pajpijiet ta' ħadid fondut duttili (magħruf ukoll bħala grafit ta' ħadid fondut sferojdali), li joriġinaw mill-Indja

text:
                  12.8.2016

                  MT

                  Il-Ġurnal Uffiċjali tal-Unjoni Ewropea

                  L 217/4

            REGOLAMENT TA' IMPLIMENTAZZJONI TAL-KUMMISSJONI (UE) 2016/1369
      tal-11 ta' Awwissu 2016
      li jemenda r-Regolament ta' Implimentazzjoni (UE) 2016/388 li jimponi dazju antidumping definittiv fuq l-importazzjonijiet ta' tubi u pajpijiet ta' ħadid fondut duttili (magħruf ukoll bħala grafit ta' ħadid fondut sferojdali), li joriġinaw mill-Indja
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (“ir-Regolament antidumping bażiku”), u b'mod partikolari l-Artikolu 9(4) tiegħu,
      Billi:

                  (1)

                  Fl-20 ta' Diċembru 2014, il-Kummissjoni Ewropea (“il-Kummissjoni”) fetħet investigazzjoni antidumping fir-rigward tal-importazzjonijiet ta' tubi u pajpijiet ta' ħadid fondut duttili (magħruf ukoll bħala grafit ta' ħadid fondut sferojdali), li joriġinaw mill-Indja. Fil-11 ta' Marzu 2015, il-Kummissjoni fetħet investigazzjoni antisussidji fir-rigward tal-importazzjonijiet fl-Unjoni tal-istess prodott li joriġina mill-Indja.

                  (2)

                  Fit-18 ta' Settembru 2015, il-Kummissjoni adottat ir-Regolament ta' Implimentazzjoni (UE) 2015/1559 (2) (“ir-regolament antidumping provviżorju”). Il-Kummissjoni ma imponietx dazju kumpensatorju provviżorju fuq l-importazzjonijiet ta' tubi u pajpijiet ta' ħadid fondut duttili li joriġinaw mill-Indja.

                  (3)

                  Fis-17 ta' Marzu 2016, il-Kummissjoni adottat ir-Regolament ta' Implimentazzjoni (UE) 2016/388 (3) (“ir-regolament antidumping definittiv”) u r-Regolament ta' Implimentazzjoni (UE) 2016/387 (4) (“ir-regolament kompensatorju definittiv”).

                  (4)

                  B'konformità mar-Regolament antidumping bażiku u r-Regolament (UE) 2016/1037 tal-Parlament Ewropew u tal-Kunsill (5) (“ir-Regolament antisussidji bażiku”) is-sussidji tal-esportazzjoni u l-marġini tad-dumping ma jistgħux jiġu kumulati peress li s-sussidji fuq l-esportazzjoni jikkawżaw dumping. Is-sussidji tal-esportazzjoni jnaqqsu l-prezzijiet tal-esportazzjoni u jżidu l-marġini tad-dumping. Għalhekk, il-Kummissjoni qieset li tlieta mill-iskemi ta' sussidju investigati kienu sussidji tal-esportazzjoni. Il-Kummissjoni naqqset id-dazji anti-dumping definittivi fl-investigazzjoni antidumping bl-ammonti tas-sussidju għall-esportazzjoni li nstabu fl-investigazzjoni antisussidji parallela (6).

                  (5)

                  Id-dazju antidumping definittiv kien stabbilit għal 0 % għal Electrosteel Castings Ltd (“ECL”) u 14,1 % għal Jindal Saw Ltd (“Jindal”) u l-kumpaniji l-oħra kollha fir-Regolament antidumping definittiv (7). Il-marġni ta' dumping kien stabbilit għal 4,1 % għal ECL u 19,0 % għal Jindal u l-kumpaniji l-oħra kollha fl-istess Regolament (8). Għalhekk, id-dazju antidumping definittiv impost kien taħt il-livell ta' marġni ta' dumping definittiv misjub għaż-żewġ kumpaniji.

                  (6)

                  L-Artikolu 2 tar-Regolament antidumping definittiv stipula li l-ammonti żgurati li jaqbżu r-rati kombinati tad-dazji antidumping u kompensatorji għandhom jiġu rilaxxati. Madankollu, għadd ta' awtoritajiet doganali nazzjonali indikaw lill-Kummissjoni li din id-dispożizzjoni, fil-forma attwali tagħha, toħloq xi konfużjoni fit-termini tal-implimentazzjoni effettiva fiċ-ċirkostanzi speċifiċi tal-każ.

                  (7)

                  Għalhekk, jenħtieġ li l-Artikolu 2 tar-Regolament antidumping definittiv jiġi emendat biex ikun ċar li l-ammonti żgurati li jaqbżu l-marġni ta' dumping biss li għandhom jiġu rilaxxati, peress li ma ġie impost l-ebda dazju kumpensatorju provviżorju.

                  (8)

                  Jekk l-ammont tad-dazji provviżorji miġbura b'mod definittiv skont l-Artikolu 2 tar-Regolament antidumping definittiv jaqbeż dak dovut skont ir-regolament preżenti, dak l-ammont jeħtieġ li jitħallas lura jew jiġi rimess.

                  (9)

                  Fir-rigward tal-prodott ikkonċernat, il-Kummissjoni teskludi t-tubi u l-pajpijiet ta' ħadid fondut duttili mingħajr kisi intern jew estern (“pajpijiet bla kisi”) mill-prodott ikkonċernat fir-Regolamenti antidumping u kompensatorji definittivi (9). Il-Kummissjoni tqis li jkun xieraq li l-importazzjonijiet ta' pajpijiet bla kisi fl-Unjoni jkun monitorizzat. Għalhekk, se jiġu stabbiliti kodiċijiet TARIC separat għall-pajpijiet bla kisi.

                  (10)

                  L-emenda kienet ġiet żvelata lill-partijiet interessati u ngħataw l-opportunità li jikkummentaw. Ma wasal l-ebda kumment li joġġezzjona għall-emenda.

                  (11)

                  Il-miżuri stipulati f 'dan ir-Regolament huma konformi mal-opinjoni tal-Kumitat stabbilit bl-Artikolu 15(1) tar-Regolament (UE) 2016/1036.

            ADOTTAT DAN IR-REGOLAMENT:
      Artikolu 1
      Ir-Regolament ta' Implimentazzjoni (UE) 2016/388 jiġi emendat kif ġej:

                  (1)

                  L-Artikolu 2 jiġi sostitwit b'dan li ġej:
                  “Artikolu 2
                  L-ammonti żgurati permezz tad-dazji antidumping provviżorji skont ir-Regolament ta' Implimentazzjoni (UE) 2015/1559 għandhom jinġabru b'mod definittiv fir-rati li ġejjin, li jigwaljaw il-marġini ta' dumping definittiv misjuba:

                              Kumpanija

                              Electrosteel Casting Ltd

                              4,1 %

                              Jindal Saw Limited

                              19 %

                              Il-kumpaniji l-oħra kollha

                              19 %”

                  (2)

                  Jiddaħħlu l-Artikoli 1a u 1b li ġejjin:
                  “Artikolu 1a
                  Tubi u pajpijiet ta' ħadid fondut duttili mingħajr kisi intern u estern (“pajpijiet bla kisi”) għandhom ikunu koperti mill-kodiċijiet TARIC 7303001020 u 7303009020.
                  Artikolu 1b
                  L-ammont ta' dazji mħallsa jew imdaħħla fil-kontijiet skont l-Artikolu 2 u li jaqbeż lil dak stabbilit skont l-Artikolu 1 għandu jitħallas lura jew jiġi rimess.
                  Il-ħlas lura u r-remissjoni għandhom jintalbu mill-awtoritajiet doganali nazzjonali skont il-leġiżlazzjoni doganali applikabbli fi żmien kif stipulat fl-Artikolu 236 tar-Regolament tal-Kunsill (KEE) Nru 2913/92 (*) u fl-Artikolu 121 tar-Regolament (UE) Nru 952/2013 tal-Parlament Ewropew u tal-Kunsill (**).

                     (*)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1)."

                     (**)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).”"

            Artikolu 2
      Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Għandu japplika retroattivament mid-19 ta' Marzu 2016, bl-eċċezzjoni tat-twaqqif tal-kodiċijiet TARIC 7303001020 u 7303009020.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-11 ta' Awwissu 2016.

               Għall-Kummissjoni

               Il-President

            Jean-Claude JUNCKER

         (1)  ĠU L 176, 30.6.2016, p. 21.

         (2)  Ir-Regolament ta' Implimentazzjoni tal-Kummissjoni (UE) 2015/1559 tat-18 ta' Settembru 2015 li jimponi dazju antidumping provviżorju fuq l-importazzjonijiet ta' tubi u pajpijiet ta' ħadid fondut duttili (magħruf ukoll bħala grafit ta' ħadid fondut sferojdali), li joriġina mill-Indja (ĠU L 244, 19.9.2015, p. 25).

         (3)  Ir-Regolament ta' Implimentazzjoni tal-Kummissjoni (UE) 2016/388 tas-17 ta' Marzu 2016 li jimponi dazju antidumping definittiv fuq l-importazzjonijiet ta' tubi u pajpijiet ta' ħadid fondut duttili (magħruf ukoll bħala grafit ta' ħadid fondut sferojdali), li joriġinaw mill-Indja (ĠU L 73, 18.3.2016, p. 53).

         (4)  Ir-Regolament ta' Implimentazzjoni tal-Kummissjoni (UE) 2016/387 tas-17 ta' Marzu 2016 li jimponi dazju kompensatorju definittiv fuq l-importazzjonijiet ta' tubi u pajpijiet tal-ħadid fondut duttili (magħruf ukoll bħala grafit ta' ħadid fondut sferojdali), li joriġinaw mill-Indja (ĠU L 73, 18.3.2016, p. 1).

         (5)  Ir-Regolament (UE) 2016/1037 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra importazzjonijiet sussidjati minn pajjiżi li mhumiex membri tal-Unjoni Ewropea (ĠU L 176, 30.6.2016, p. 55.)

         (6)  Ara l-premessa (160) tar-Regolament antidumping definittiv.

         (7)  Ara l-Artikolu 1(2) tar-Regolament antidumping definittiv.

         (8)  Ara l-premessa (160) tar-Regolament antidumping definittiv.

         (9)  Ara l-Artikolu 1 u l-premessi (13) – (18) tar-regolament antidumping definittiv u l-Artikolu 1 u l-premessi (24) – (29) tar-Regolament kompensatorju definittiv.


title: Regolament Implimentattiv tal-Kummissjoni (UE) Nru 256/2011 tal- 15 ta’ Marzu 2011 li jiffissa d-dazji tal-importazzjoni fis-settur taċ-ċereali applikabbli mis- 16 ta’ Marzu 2011

text:
               16.3.2011

               MT

               Il-Ġurnal Uffiċjali tal-Unjoni Ewropea

               L 69/17

         REGOLAMENT IMPLIMENTATTIV TAL-KUMMISSJONI (UE) Nru 256/2011
   tal-15 ta’ Marzu 2011
   li jiffissa d-dazji tal-importazzjoni fis-settur taċ-ċereali applikabbli mis-16 ta’ Marzu 2011
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament tal-Kummissjoni (UE) Nru 642/2010 tal-20 ta' Lulju 2010 dwar regoli ta' applikazzjoni (dazju ta' importazzjoni fis-settur taċ-ċereali) għar-Regolament tal-Kunsill (KE) Nru 1234/2007 (2), u b'mod partikolari l-Artikolu 2(1) tiegħu,
   Billi:

               (1)

               L-Artikolu 136(1) tar-Regolament (KE) Nru 1234/2007 jipprovdi li, għall-prodotti li jaqgħu taħt il-kodiċijiet tan-NM 1001 10 00, 1001 90 91, ex 1001 90 99 (qamħ durum ta' kwalità għolja), 1002, ex 1005 minbarra ż-żrieragħ ibridi, u ex 1007 minbarra l-ibridu għaż-żrigħ, id-dazju tal-importazzjoni huwa daqs il-prezz tal-intervent li jgħodd għal dawn il-prodotti fil-waqt tal-importazzjoni, biż-żieda ta' 55 % u bit-tnaqqis tal-prezz tal-importazzjoni CIF applikabbli għall-kunsenja kkonċernata. Madankollu, dan id-dazju ma jistax jaqbeż ir-rata ta' dazji fit-Tariffa Doganali Komuni.

               (2)

               L-Artikolu 136(2) tar-Regolament (KE) Nru 1234/2007 jipprovdi li, għall-finijiet tal-kalkolu tad-dazju tal-importazzjoni msemmija fil-paragrafu 1 tal-Artikolu msemmi, għall-prodotti kkonċernati kull tant żmien jiġu stabbiliti prezzijiet rappreżentattivi CIF għall-importazzjoni.

               (3)

               Skont l-Artikolu 2(2) tar-Regolament (UE) Nru 642/2010, il-prezz li għandu jintuża għall-kalkolu tad-dazju tal-importazzjoni tal-prodotti li jaqgħu taħt il-kodiċijiet NM 1001 10 00, 1001 90 91, ex 1001 90 99 (qamħ durum ta' kwalità għolja), 1002 00, 1005 10 90, 1005 90 00 u 1007 00 90, huwa l-prezz rappreżentattiv tal-importazzjoni CIF tal-ġurnata stabbilit skont il-metodu pprovdut fl-Artikolu 5 tar-Regolament imsemmi.

               (4)

               Jeħtieġ li jiġu stabbiliti d-dazji tal-importazzjoni għall-perjodu mis-16 ta’ Marzu 2011, applikabbli sakemm jidħlu fis-seħħ dazji tal-importazzjoni ġodda,

         ADOTTAT DAN IR-REGOLAMENT:
   Artikolu 1
   Mis-16 ta’ Marzu 2011, id-dazji tal-importazzjoni fis-settur taċ-ċereali msemmija fl-Artikolu 136(1) tar-Regolament (KE) Nru 1234/2007 huma stipulati fl-Anness I ta' dan ir-Regolament abbażi tal-fatturi msemmija fl-Anness II.
   Artikolu 2
   Dan ir-Regolament għandu jidħol fis-seħħ fis-16 ta’ Marzu 2011.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta’ Marzu 2011.

            Għall-Kummissjoni, f'isem il-President,

         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 187, 21.7.2010, p. 5.

      ANNESS I

         Dazji tal-importazzjoni tal-prodotti msemmija fl-Artikolu 136(1) tar-Regolament (KE) Nru 1234/2007 applikabbli mis-16 ta’ Marzu 2011

                  Kodiċi NK

                  Isem tal-merkanziji

                  Dazju tal-importazzjoni (1)

                  (EUR/t)

                  1001 10 00

                  QAMĦ iebes ta' kwalità għolja

                  0,00

                  ta' kwalità medja

                  0,00

                  ta' kwalità baxxa

                  0,00

                  1001 90 91

                  QAMĦ għaż-żrigħ

                  0,00

                  ex 1001 90 99

                  QAMĦ komuni ta' kwalità għolja, minbarra dak li hu taż-żrigħ

                  0,00

                  1002 00 00

                  SEGALA

                  0,00

                  1005 10 90

                  QAMĦIRRUM għaż-żrigħ minbarra dak ibridu

                  0,00

                  1005 90 00

                  QAMĦIRRUM minbarra dak taż-żrigħ (2)

                  0,00

                  1007 00 90

                  SORGU f'żerriegħa minbarra dik ibrida taż-żrigħ

                  0,00

         (1)  Għall-prodotti li jaslu fl-Unjoni mill-Oċean Atlantiku jew mill-Kanal ta' Suez (l-Artikolu 2(4) tar-Regolament (UE) Nru 642/2010) l-importatur jista' jibbenefika minn tnaqqis ta' dazju ta':

                  —

                  EUR 3 kull tunnellata, jekk il-port tal-ħatt jinsab fil-Baħar Mediterran jew fil-Baħar l-Iswed,

                  —

                  EUR 2 kull tunnellata, jekk il-port fejn isir il-ħatt jinsab fl-Irlanda, fir-Renju Unit, fid-Danimarka, fl-Estonja, fil-Latvja, fil-Litwanja, fil-Polonja, fil-Finlandja, fl-Isvezja jew fuq il-kosta Atlantika tal-Peniżola Iberika.

         (2)  L-importatur jista' jibbenefika minn tnaqqis fiss ta' EUR 24 kull tunnellata jekk il-kundizzjonijiet stabbiliti fl-Artikolu 3 tar-Regolament (UE) Nru 642/2010 huma sodisfatti.

      ANNESS II

         Fatturi għall-kalkolu tad-dazji fl-Anness I

      1.3.2011-14.3.2011

                  (1)

                  Medji fuq il-perjodu ta' referenza msemmi fl-Artikolu 2(2) tar-Regolament (UE) Nru 642/2010:

                              (EUR/t)

                              Qamħ (1)

                              Qamħirrum

                              Qamħ iebes kwalità għolja

                              Qamħ iebes, kwalità medja (2)

                              Qamħ iebes kwalità baxxa (3)

                              Xgħir

                              Borża

                              Minnéapolis

                              Chicago

                              —

                              —

                              —

                              —

                              Kwotazzjoni

                              256,33

                              200,16

                              —

                              —

                              —

                              —

                              Prezz FOB USA

                              —

                              —

                              304,48

                              294,48

                              274,48

                              173,42

                              Tariffa fuq il-Golf

                              102,15

                              14,27

                              —

                              —

                              —

                              —

                              Tariffa fuq l-Għadajjar il-Kbar

                              —

                              —

                              —

                              —

                              —

                              —

                  (2)

                  Medji fuq il-perjodu ta' referenza msemmi fl-Artikolu 2(2) tar-Regolament (UE) Nru 642/2010:

                              Merkanzija/Spejjeż: Il-Golf tal-Messiku–Rotterdam:

                              18,59  EUR/t

                              Merkanzija/Spejjeż: L-Għadajjar il-Kbar–Rotterdam:

                              — EUR/t

         (1)  Tariffa pożittiva ta' EUR 14/t inkorporata (l-Artikolu 5(3) tar-Regolament (UE) Nru 642/2010).

         (2)  Tariffa negattiva ta' EUR 10/t (l-Artikolu 5(3) tar-Regolament (UE) Nru 642/2010).

         (3)  Tariffa negattiva ta' EUR 30/t (l-Artikolu 5(3) tar-Regolament (UE) Nru 642/2010).